[pic] | AZ EURÓPAI KÖZÖSSÉGEK BIZOTTSÁGA |

Brüsszel, 03.03.2005

SEC(2005) 284 végleges

Tervezet

AZ EGT-VEGYESBIZOTTSÁG HATÁROZATA

az EGT-megállapodásnak a négy szabadságon kívül eső meghatározott területeken folytatott együttműködésről szóló 31. jegyzőkönyve módosításáról (MEDIA-képzés)

- Tervezet: a Bizottság közös álláspontja -(előterjesztő: a Bizottság)

INDOKLÁS

1. Az EGT-megállapodás 31. jegyzőkönyve külön rendelkezéseket tartalmaz a négy szabadságon kívül eső területeken a Közösség és az EGT-hez tartozó EFTA-államok között folytatott együttműködésről.

2. Az EGT-Vegyesbizottság mellékelt határozattervezetének célja, hogy a 31. számú jegyzőkönyvet úgy módosítsa, hogy kiterjessze az együttműködést az audiovizuális ágazat területén. Kiterjeszti a már a megállapodás szövegébe illesztett 163/2001/EK (MEDIA-képzés) és 2000/821/EK (MEDIA-plusz) határozatban rögzített programok időtartamát 2006-ra, a jegyzőkönyvbe illesztve az alábbi határozatokat:

- 32004 D 0845: az európai audiovizuális műsorkészítő-ágazatbeli szakembereknek szóló képzési program megvalósításáról (MEDIA-képzés) (2001–2005) szóló 163/2001/EK határozat módosításáról szóló, 2004. április 29-i 845/2004/EK európai parlamenti és tanácsi határozat,

- 32004 D 0846: az európai audiovizuális alkotások fejlesztését, forgalmazását és promócióját előmozdító program végrehajtásáról (MEDIA-plusz — Fejlesztés, forgalmazás és promóció) (2001–2005) szóló 2000/821/EK tanácsi határozat módosításáról szóló, 2004. április 29-i 846/2004/EK európai parlamenti és tanácsi határozat.

3. Az EGT-megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikke (3) bekezdésének b) pontja előirányozza, hogy a Közösség ilyen határozatokkal kapcsolatos álláspontját a Tanács alakítsa ki a Bizottság javaslata alapján.

4. Az EGT-Vegyesbizottság határozattervezete jóváhagyás céljából benyújtásra kerül a Tanácshoz, melyet követően a Bizottság a lehető leghamarabb előterjeszti a Közösség álláspontját az EGT-Vegyesbizottságban.

Tervezet

AZ EGT-VEGYESBIZOTTSÁG HATÁROZATA

az EGT-megállapodásnak a négy szabadságon kívül eső meghatározott területeken folytatott együttműködésről szóló 31. jegyzőkönyve módosításáról (MEDIA-képzés)

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás) és különösen annak 86. és 98. cikkére,

mivel:

1. Az EGT-Vegyesbizottság ….-i … határozata[1] módosította a megállapodás 31. jegyzőkönyvét.

2. Helyénvaló a megállapodás szerződő felei együttműködésének kibővítése az európai audiovizuális műsorkészítő-ágazatbeli szakembereknek szóló képzési program megvalósításáról (MEDIA-képzés) (2001–2005) szóló 163/2001/EK határozat módosításáról szóló, a HL L 195., 2004.6.2., 1. o. számában helyesbített, 2004. április 29-i 845/2004/EK európai parlamenti és tanácsi határozat[2] felvételével.

3. Helyénvaló a megállapodást kötő szerződő felek együttműködésének kiterjesztése az európai audiovizuális alkotások fejlesztését, forgalmazását és promócióját előmozdító program végrehajtásáról (MEDIA-plusz — Fejlesztés, forgalmazás és promóció) (2001–2005) szóló 2000/821/EK tanácsi határozat módosításáról szóló, a HL L 195., 2004.6.2., 2. o. számában helyesbített 2004. április 29-i 846/2004/EK európai parlamenti és tanácsi határozat[3] felvételével.

4. Ennek következtében a megállapodás 31. jegyzőkönyvét módosítani kell annak érdekében, hogy a kiterjesztett együttműködés 2006. január 1-jei kezdettel lehetővé váljon,

A KÖVETKEZŐKÉPPEN HATÁROZOTT:

1. cikk

A megállapodás 31. jegyzőkönyvének 9. cikke a következőképpen módosul:

1. A (4) bekezdés negyedik francia bekezdése (163/2001/EK európai parlamenti és tanácsi határozat) a következőkkel egészül ki:

„ – 32004 D 0845: a HL L 195., 2004.6.2., 1. o. számában helyesbített, 2004. április 29-i 845/2004/EK európai parlamenti és tanácsi határozat (HL L 157., 2004.4.30., 1. o.).”

2. A (4) bekezdés ötödik francia bekezdése (2000/821/EK tanácsi határozat) a következőkkel egészül ki:

„ahogyan azt a :

– 32004 D 0846 : a HL L 195., 2004.6.2., 2. o. számában helyesbített, 2004. április 29-i 846/2004/EK európai parlamenti és tanácsi határozat (HL L 157., 2004.4.30., 4. o.).”

2. cikk

Ez a határozat a megállapodás 103. cikke (1) bekezdésében említettek szerinti utolsó bejelentésnek az EGT-Vegyesbizottsághoz történő beérkezését követő napon lép hatályba( .

Ezt a rendeletet 2006. január 1-jétől kell alkalmazni.

3. cikk

Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.

Kelt Brüsszelben, […]-án/-én.

az EGT-Vegyesbizottság részéről

az elnök […]

az EGT-Vegyesbizottság titkárai […]

[1] HL C […] […]

[2] HL L 157., 2004.4.30., 1. o.

[3] HL L 157., 2004.4.30., 4. o.

( [Alkotmányos követelmények megjelölve.] [Alkotmányos követelmények nincsenek megjelölve.]